Diari Oficial de la Generalitat Valenciana


Sumari del DOGV 9854, del 22-05-2024 (2024/4635)

Anunci de nova convocatòria de l'assemblea general ordinària.
-------------------------------------------------------------

### Dades del document

Número de DOGV
:   9854

Data del DOGV
:   22-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4635


Organisme emissor
:   Caixa Rural la Vall San Isidro, Cooperativa de Crédito Valenciana

Tipus de document
:   Anunci

Anunci de nova convocatòria de l'assemblea general ordinària. [2024/4635]  
En compliment de l'acord adoptat pel Consell Rector d'aquesta entitat, i de conformitat amb el que està legalment i estatutàriament establit, es convoca tots els socis de la Caixa Rural la Vall San Isidro Cooperativa de Crèdit Valenciana per a celebrar assemblea general ordinària, en el domicili social, situat a la Vall d'Uixó, avinguda del Cor de Jesús, número 3, el pròxim dia 19 de juny de 2024, a les 20.00 hores en primera convocatòria i a les 20.30 hores en segona, a fi de tractar els diferents punts del següent  
  
Orde del dia  
  
1. Examen i aprovació, si escau, dels comptes anuals de l'entitat corresponents a l'exercici tancat al 31.12.2023 (balanç, comptes de pèrdues i guanys, estat de fluxos d'efectiu, estat de canvis de patrimoni net i la memòria) així com l'informe de gestió, i informe d'auditoria, i la gestió del Consell Rector.  
2. Proposta sobre distribució dels excedents de l'exercici. Aprovació de la retribució de les aportacions socials. Delegació en el Consell Rector per a la fixació del tipus d'interés de les aportacions, temps i forma de pagament.  
3. Aprovació, si escau, de la liquidació del pressupost d'ingressos i despeses del Fons de formació i promoció cooperatiu de l'exercici 2023, i pla d'inversions i despeses del mateix per a l'exercici 2024. Facultar si escau el Consell Rector, perquè puga disposar del Fons de formació i promoció cooperatiu respecte del pressupost de l'exercici 2025 fins a la celebració de la pròxima assemblea general.  
  
4. Modificació d'estatuts socials en la forma que proposa l'informe del Consell Rector, a la disposició dels socis.  
5. Informe sobre la política de remuneracions del Consell Rector i Comissió Executiva; i aprovació, si és el cas.  
6. Elecció de membres titulars del Consell Rector i suplents.  
7. Proposta de nomenament d'auditors per a la verificació dels comptes anuals de l'entitat.  
8. Delegació i habilitació al Consell Rector per a elevar a instrument públic els acords de l'assemblea general que exigeixen tal formalitat o hagen d'inscriure's en els registres públics, així com per a executar aquests acords; i facultar-lo per a la interpretació, aplicació i desenvolupament d'aquells que ho necessiten, així com per a esmenar la modificació dels estatuts socials aprovada, en la matèria precisa per a poder complir les indicacions o les objeccions que poguera formular a aquesta modificació la Conselleria d'Hisenda, Economia i Administració Pública o els registres competents per a l'autorització, qualificació i inscripció.  
9. Suggeriments i preguntes al Consell Rector en relació amb els assumptes expressats en la convocatòria.  
10. Decisió sobre l'aprovació de l'acta. Designació de socis a aquest efecte.  
  
La Vall d'Uixó, 22 d'abril de 2024.- La presidenta del Consell Rector: María Lourdes Falcó Segarra.  
  
Notes  
Documentació: d'acord amb l'article 10, lletra b), dels estatuts socials de l'entitat, els comptes anuals, la memòria escrita de les activitats de la cooperativa, o informe de gestió, l'informe d'auditoria i altres documents i propostes d'acord sobre els quals ha de decidir l'assemblea, es troben a la disposició dels socis en el domicili social i en qualsevol de les oficines de l'entitat. Especialment, es comunica, de conformitat al que es disposa en l'article 34.5 i 26.2.b) de la Llei de cooperatives de la Comunitat Valenciana, que es troba a la disposició dels socis el nou text dels estatuts que se sotmetrà a aprovació, així com un informe justificatiu de la reforma.  
  
Els socis tindran dret a rebre gratuïtament, prèvia sol·licitud per escrit, còpia dels indicats documents amb antelació a l'assemblea.  
Règim de consultes i horari: fins al dia de la celebració de l'assemblea inclusivament, i durant l'horari d'oficines, excepte els dies inhàbils.